Kazuo Ishiguro
Ni Kazuo Ishiguro (nayanak idi 8 Nobiembre 1954) ket ti nangabak iti Premio Nobel nga Ingles a nobelista, mannurat iti senario, ken mannurat iti ababa a sarita. Isu ket naiyanak idiay Nagasaki, Hapon; ti pamiliana ket immalisda idiay Inglatera idi 1960 idi isu ket agtawen iti lima. Nagturpos ni Ishiguro manipud iti Unibersidad ti Kent iti grado ti titulo iti Ingles ken Pilosopia idi 1978 ken nakagun-od iti master manipud iti kurso iti kreatibo a panagsurat idiay Unibersidad ti East Anglia idi 1980.
Naikeddeng ni Ishiguro a kas maysa kadagiti naselebraduan a mannurat iti piksion iti lubong iti agsasao iti Ingles, ken nakaawat isuna kadagiti uppat a nominasion iti Premio Man Booker, ken nangabak iti dayta a gunguna idi 1989, para itinobelana iti The Remains of the Day. Ti nobela ni Ishiguro idi 2005 iti Never Let Me Go, ket ninaganan idi babaen ti Time a kas ti kalaingan a nobela iti dayta a tawen, ken nairaman idi iti listaan ti magasin kadagiti 100 a kalaingan a nobela iti pagsasao nga Ingles a naipablaak idi baetan ti 1923 ken 2005. Dimmakkel iti pamilia a Hapon idiay Nagkaykaysa a Pagarian ket nangruna iti panagsuratna, gapu ta nangipakabael kaniana, ken kinunana, ti panagkita kadagiti panag manipud iti sabali a perpektibo kadagiti adu a Briton a kakaduana.[4] Ti maikapito a nobelana iti The Buried Giant, ket naipablaak idi 2015.
Idi 2017, ginungunaan ti Sueko nga Akademia ni Ishiguro iti Premio Nobel iti Literatura, ken inpalawagda isuna iti dakamatna a kas maysa mannurat "nga isu, kadagiti nobela iti nalatak a puersa ti panagrikna, ket nanglukat iti dariwangwang iti kaunegan iti alliaw a kapanunotantayo ti pannakaikapet iti lubong".[5]
Dagiti nagibasaran[urnosen | urnosen ti taudan]
- ^ Internet Movie Database (iti Ingles), panangilasin ti IMDb nm0410958, Wikidata Q37312, naala idi 17 Oktubre 2015
- ^ SNAC; naala idi: 9 Oktubre 2017.
- ^ https://brockhaus.de/ecs/julex/article/ishiguro-kazuo; naala idi: 9 Oktubre 2017.
- ^ "Kazuo Ishiguro keeps calm amid Nobel Prize frenzy". BBC. 6 Oktubre 2017.
- ^ "The Nobel Prize in Literature 2017 – Press Release". Nobel Prize. Naala idi 5 Oktubre 2017.
Dagiti akinruar a silpo[urnosen | urnosen ti taudan]
Dagiti midia a mainaig ken ni Kazuo Ishiguro iti Wikimedia Commons
Dagiti inadaw a sasao a mainaig ken ni Kazuo Ishiguro iti Wikiquote (iti Ingles)
war_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn